Document ID: /roh_data/filtered/fineweb-2-filterrobots_roh.jsonl.gz/8177

La raschun principala che persunas sa drizzan al post d'agid, èn violenza en il partenadi u en famiglia. Quests cas han per l'emprima giada surpassà la quota da 50% da tut las dumondas da cussegliaziun. En prest 70% dals cas è il partenari stà il delinquent, en 5% la partenaria ed en bun 30% ulteriurs commembers da la famiglia.
Il post d'agid lascha però avert sch'il svilup ha da far cun in augment general da violenza a chasa u sche persunas pertutgadas tschertgan simplamain pli savens agid.
Mesiras repressivas
Il post da l'uffizi social ha però er cusseglià e purschì sustegn en cas da mesiras repressivas. Tranter auter cun gidar ils pertutgads d'inoltrar la dumonda per ina contribuziun da solidaritad.
RR novitads 12:00